تورکیه جمهوریتی جمهوررئیسی رجب طیب اردوغان, قرآن کریم گه حرمتسیزلیک نینگ انیق نفرت جرمی دن عبارت ایکن لیگینی معلوم قیلدی.
پایتخت انقره ده عدالت و توسعه حزبی عمومی مرکزیده ترتیب لنگن 14- عنعنوی افطار دعوتیده معروضه قیلگن جمهوررئیس اردوغان, دنیا ده کونساین آرتیب باریاتگن اسلام گه دشمن لیککه قرشی عکس العمل کورستدی.
اردوغان, قرآن کریم نینگ یاقیب یوباریلیشی گه قدر بارگن منفور تشبث لرنینگ هیچ بیر شکلده قبول ایتیلیشی نینگ ممکن ایمس لیگینی بیلدیردی.
اردوغان, "بو انیق بیر نفرت جرمی دن عبارت.  ایرکین لیک دیب قرآن کریم نی یاقیب یوباریش گه اجازت بیرگن لر, دموکراسی و ایرکین لیککه ضرر ییتکزماقده لر.  ایندی تقریباً 2 میلیارد کیشی نی خفه قیلیش بیلن بیر قطارده, انسان لر نی غضب لنتیریاتگن اوشبو جیرکنچ ایشلرنی توخته تیش کیره ک ایکن لیگینی اینیقسه بیلدیرماقچی من" دییه قید ایتدی.
تروریزم گه قرشی کوره ش حقیده هم گپیرگن جمهوررئیس اردوغان, پ.ک.ک, پی وای دی, وای پی جی, فتو و داعش کبی ترور تشکیلات لری گه قرشی کوره ش نینگ دوام ایتیاتگن لیگینی معلوم قیلدی.
دیپلماتیک و حربی اوینلر بیلن, بولووچی ترور تشکیلاتی نی کوچه یتیریش تشبث لری نی بیلگن لیکلرینی معلوم قیلگن اردوغان, "وقتی کیلگنده البته که بولرنی مخاطبلری گه بیلدیره میز.  اولکه میز نینگ تروریزم بیلن اوره لیب آلینیشی گه راضی بولمه یدیگن لیگی میز دیک, ینگی تشبث لر گه هم هیچ بیر شکلده اجازت بیرمه یمیز.  وطنی میز گه قره تیلگن تروریزم تهدید لرینی منبعی ده یوق قیلیش ستراتیژی میز دوام ایته دی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
